pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. ส่งหน่วยแพทย์เคลื่อนที่ ทีม MCATT ช่วยเหลือผู้ประสบภัยน้ำท่วม
วันพฤหัสบดีที่ 5 กันยายน 2562
สธ. ส่งหน่วยแพทย์เคลื่อนที่ ทีม MCATT ช่วยเหลือผู้ประสบภัยน้ําท่วม
กระทรวงสาธารณสุข ออกหน่วยแพทย์เคลื่อนที่ ส่งทีมช่วยเหลือเยียวยาจิตใจ (MCATT) ดูแลผู้ประสบภัยน้ําท่วม และญาติผู้เสียชีวิต จัดส่งยาชุดน้ําท่วมกว่า 50,000 ชุด สถานพยาบาลที่น้ําท่วม 67 แห่ง เกือบทุกแห่งเปิดให้บริการได้ตามปกติ
กระทรวงสาธารณสุข ออกหน่วยแพทย์เคลื่อนที่ ส่งทีมช่วยเหลือเยียวยาจิตใจ (MCATT) ดูแลผู้ประสบภัยน้ําท่วม และญาติผู้เสียชีวิต จัดส่งยาชุดน้ําท่วมกว่า 50,000 ชุด สถานพยาบาลที่น้ําท่วม 67 แห่ง เกือบทุกแห่งเปิดให้บริการได้ตามปกติ ให้เจ้าหน้าที่สาธารณสุข เฝ้าระวังโรคที่มากับน้ําท่วม และหลังน้ําลด
วันนี้ (5 กันยายน 2562) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้จัดส่งยาชุดน้ําท่วมกว่า 50,000 ชุด สนับสนุนการออกหน่วยแพทย์เคลื่อนที่ของสถานพยาบาลในจังหวัดที่มีสถานการณ์น้ําท่วม ส่งทีมช่วยเหลือเยียวยาจิตใจ (MCATT) ดูแลผู้ประสบภัยน้ําท่วม และญาติผู้เสียชีวิต พร้อมกําชับให้สํานักงานสาธารณสุขจังหวัด เฝ้าระวังป้องกันโรคที่มากับน้ําท่วม เช่น ไข้หวัด ไข้หวัดใหญ่ อุจจาระร่วง น้ํากัดเท้า และโรคหลังน้ําลด เช่น ฉี่หนู ดูแลสุขาภิบาลสิ่งแวดล้อมและอาหาร พร้อมให้ทีมหมอครอบครัวให้การดูแลผู้ป่วยติดบ้านติดเตียง ผู้สูงอายุ ผู้ป่วยโรคเรื้อรังไม่ให้ขาดยา
นายแพทย์สุขุมกล่าวต่อว่า ได้ส่งทีมปฏิบัติการด้านการแพทย์และสาธารณสุข ทั้งทีมปฏิบัติการด้านการแพทย์ในภาวะภัยพิบัติ ทีมช่วยเหลือเยียวยาจิตใจ หน่วยแพทย์เคลื่อนที่ ทีมสอบสวนโรคเคลื่อนที่เร็ว ออกปฏิบัติการรวม 86 ทีม ลงพื้นที่ดูแลประชาชนในพื้นที่น้ําท่วมและศูนย์พักพิง ให้บริการตรวจรักษาและให้สุขศึกษา 4,000 คน ส่วนใหญ่เป็นไข้หวัด ปวดศีรษะ วิงเวียน ผื่นคัน น้ํากัดเท้า และออกเยี่ยมบ้าน 2,753 หลังคาเรือน สําหรับสถานบริการสาธารณสุขที่ได้รับผลกระทบ 67 แห่ง น้ําท่วมชั้น 1 ทางเข้าออก เปิดให้บริการได้ มี 5 แห่งที่ย้ายจุดบริการประชาชน ขณะนี้ส่วนใหญ่น้ําลดลง เข้าสู่ภาวะปกติ
“ขอให้สถานพยาบาลทุกแห่ง เตรียมยาและเวชภัณฑ์ให้เพียงพอ พร้อมดูแลรักษาประชาชนทั้งในสถานพยาบาล ออกหน่วยแพทย์เคลื่อนที่ และให้ความรู้ประชาชนเพื่อป้องกันโรคที่มากับน้ําท่วมและหลังน้ําลด” นายแพทย์สุขุมกล่าว
***************************** 5 กันยายน 2562
รัฐบาลไทย-ข่าวทำเนียบรัฐบาล-ปลัดสธ.ขอสังคมหยุดการกลั่นแกล้งบนโลกไซเบอร์
วันอังคารที่ 29 สิงหาคม 2560
ปลัดสธ.ขอสังคมหยุดการกลั่นแกล้งบนโลกไซเบอร์
ปลัดกระทรวงสาธารณสุข เข้าพบผู้บังคับการตํารวจภูธรจังหวัดนนทบุรี ร้องทุกข์กรณีเสื่อมเสียชื่อเสียงจากการตัดแต่งข้อความเผยแพร่ทางสื่อออนไลน์ ขอให้สังคมร่วมรณรงค์หยุดการกลั่นแกล้งในโลกไซเบอร์
ปลัดกระทรวงสาธารณสุข เข้าพบผู้บังคับการตํารวจภูธรจังหวัดนนทบุรี ร้องทุกข์กรณีเสื่อมเสียชื่อเสียงจากการตัดแต่งข้อความเผยแพร่ทางสื่อออนไลน์ขอให้สังคมร่วมรณรงค์หยุดการกลั่นแกล้งในโลกไซเบอร์ ชี้ผู้ถูกกระทํา โดยเฉพาะเด็กและวัยรุ่นอาจเกิดภาวะซึมเศร้า นําไปสู่การฆ่าตัวตายได้ขอให้ใช้อินเทอร์เน็ต สื่อโซเชียลอย่างมีวุฒิภาวะ รับผิดชอบ และสร้างสรรค์
วันนี้ (29 สิงหาคม 2560) ที่กองบังคับการตํารวจภูธรจังหวัดนนทบุรี นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังเข้าพบพลตํารวจตรี สุศักดิ์ ปรักกมะกุล ผู้บังคับการตํารวจภูธรจังหวัดนนทบุรี เพื่อร้องทุกข์กรณีการตัดแต่งข้อความเผยแพร่ทางสื่อ โซเชียลมีเดีย เรื่องผลการสืบสวนหัวหน้างานลวนลามลูกจ้างหญิง ว่า เหตุผลที่ต้องดําเนินการในครั้งนี้เนื่องจากการโพสต์ข้อความดังกล่าวถือเป็นการกลั่นแกล้งในโลกออนไลน์ หรือCyberbullyingซึ่งตนและครอบครัวได้รับความเสียหาย ถูกสังคมโซเชียลเข้าใจผิด ถูกต่อว่าอย่างรุนแรง ขยายออกไปเป็นวงกว้าง และยังส่งผลให้ภาพลักษณ์ขององค์กรกระทรวงสาธารณสุขซึ่งมีบุคลากรกว่า 3 แสนคนเสื่อมเสียชื่อเสียงด้วย
“ที่สําคัญที่สุดคืออยากให้สังคมร่วมรณรงค์หยุดการกลั่นแกล้งในโลกไซเบอร์หรือโลกออนไลน์ซึ่งผู้ที่ถูกกระทําจะได้รับความเจ็บปวดทางจิตใจ โดยเฉพาะหากเกิดในเด็กหรือวัยรุ่นจะมีอันตรายสูง ทําให้เกิดภาวะซึมเศร้า นําไปสู่การฆ่าตัวตายได้ จึงขอให้ใช้อินเทอร์เน็ต โซเชียลมีเดียอย่างมีวุฒิภาวะ ตรวจสอบความถูกต้องก่อนเชื่อ ก่อนแสดงความคิดเห็น ก่อนแชร์ต่อ และใช้อย่างรับผิดชอบ สร้างสรรค์”นายแพทย์โสภณกล่าว
นายแพทย์โสภณกล่าวต่อว่าสําหรับกรณีหัวหน้างานลวนลามลูกจ้างหญิงนั้นเป็นพฤติกรรมที่ไม่สมควรกระทําต่อผู้ใต้บังคับบัญชา ถือได้ว่าเป็นการคุกคามทางเพศ ตามกฎ ก.พ. ว่าด้วยการกระทําการอันเป็นการล่วงละเมิด หรือคุกคามทางเพศ พ.ศ. 2553 และผู้ถูกกล่าวหามักแสดงพฤติกรรมวางอํานาจในฐานะผู้บังคับบัญชาคณะกรรมการสืบสวนข้อเท็จจริงได้เสนอความเห็นว่ามีมูลอันควรกล่าวหาว่าเป็นความผิดวินัยอย่างร้ายแรง ซึ่งได้สั่งตั้งคณะกรรมการสอบสวนทางวินัยอย่างร้ายแรงทันที และขอให้เสร็จสิ้นภายใน 1 เดือน
ทั้งนี้การกลั่นแกล้งในโลกออนไลน์(Cyberbullying)คือการเขียนข้อความที่เป็นการดูถูก ต่อว่า ล้อเลียน ด่าทอกันด้วยถ้อยคําหยาบคาย รวมทั้งการใช้ข้อมูลที่เป็นรูปภาพ คลิปวิดีโอทั้งที่เป็นความจริงและไม่เป็นความจริง การตัดต่อภาพ สร้างข้อมูลเท็จ ไปเผยแพร่ส่งต่อในอินเทอร์เน็ต
************************************ 29สิงหาคม 2560
รัฐบาลไทย-ข่าวทำเนียบรัฐบาล-นายกรัฐมนตรีประชุมหารือร่วมคณะกรรมการ กรอ.กลุ่มจังหวัดภาคตะวันออกเฉียงเหนือตอนบน 2 (นครพนม สกลนคร มุกดาหาร)
วันอังคารที่ 28 มีนาคม 2560
นายกรัฐมนตรีประชุมหารือร่วมคณะกรรมการ กรอ.กลุ่มจังหวัดภาคตะวันออกเฉียงเหนือตอนบน 2 (นครพนม สกลนคร มุกดาหาร)
นายกรัฐมนตรีประชุมหารือร่วม กรอ.ส่วนกลาง-กลุ่มจังหวัดภาค ตอ.เฉียงเหนือตอนบน 2 เห็นชอบหลักการเรื่องการเกษตรและอาหาร พัฒนายกระดับแหล่งท่องเที่ยวลุ่มน้ําโขง-โครงการพัฒนาส่งเสริมการท่องเที่ยวเชื่อมโยงเส้นทางไทย ลาว เวียดนาม จีน
วันนี้ (27 มีนาคม 2560) เวลา 14.10 น. ณ ห้องประชุมนาคราช ชั้น 1 อาคารศรีโคตรบูรณ์ มหาวิทยาลัยนครพนม จังหวัดนครพนม พลเอก ประยุทธ์ จันทร์โอชา นายกรัฐมนตรีประชุมหารือร่วมระหว่างคณะกรรมการ กรอ.ส่วนกลาง และคณะกรรมการ กรอ.กลุ่มจังหวัดภาคตะวันออกเฉียงเหนือตอนบน 2 (นครพนม สกลนคร มุกดาหาร) โดยมีคณะรัฐมนตรีเศรษฐกิจ หัวหน้าส่วนราชการ ผู้บริหารภาคเอกชนเข้าร่วมประชุม
ทั้งนี้ ที่ประชุมได้พิจารณาเรื่องการเกษตรและอาหาร โดยที่ประชุมเห็นชอบหลักการเรื่องการเกษตรและอาหารดังนี้ 1.เห็นชอบหลักการเรื่องการส่งเสริมป่าเศรษฐกิจครอบครัว เพื่อสร้างอาชีพและรายได้ในพื้นที่ที่มีเอกสารสิทธิ์ 2 .เห็นชอบหลักการโครงการ Sanuk Colors Food Valley : Diversity of Functional Organic 3. เห็นชอบหลักการโครงการ Sanuk Farmer market และ 4. เห็นชอบหลักการโครงการนําร่อง "การบริหารจัดการน้ําเพื่อการเกษตรอย่างยั่งยืน จังหวัดมุกดาหาร" โดยนายกรัฐมนตรีได้มอบหมายให้กระทรวงที่เกี่ยวข้องรับไปศึกษา พิจารณาความเป็นไปได้ในการดําเนินโครงการ พร้อมให้จัดทําแผนการใช้จ่ายงบประมาณอย่างละเอียด และให้คํานึงถึงข้อเท็จจริงในการลงทุน ว่าถ้ามีการลงทุนไปแล้วจะเกิดผลประโยชน์และมีความคุ้มค่าต่อการลงทุนหรือไม่ แผนงานโครงการไหนสามารถใช้งบประมาณของกระทรวง และกลุ่มจังหวัดได้ก็ขอให้ใช้งบประมาณดังกล่าว ส่วนไหนที่ไม่สามารถใช้งบประมาณที่มีอยู่แล้วได้ รัฐบาลพร้อมให้การสนับสนุนตามความเป็นไปได้ต่อไป
ส่วนเรื่องการพัฒนาและส่งเสริมการท่องเที่ยว ที่ประชุมเห็นชอบหลักการเรื่องการพัฒนาและยกระดับแหล่งท่องเที่ยวลุ่มน้ําโขง และเห็นชอบหลักการโครงการพัฒนาส่งเสริมการท่องเที่ยวเชื่อมโยงเส้นทางไทย ลาว เวียดนาม และจีน โดยมอบหมายให้กระทรวงการท่องเที่ยวและการกีฬาเป็นเจ้าภาพหลักในการดําเนินการศึกษาความเป็นไปได้ของการดําเนินโครงการร่วมกับกระทรวงที่เกี่ยวข้อง
พร้อมกันนี้ ที่ประชุมได้พิจารณาเรื่องการบริหารจัดการน้ํา โดยที่ประชุมเห็นชอบหลักการโครงการพัฒนาและบินสํารวจแหล่งน้ําบาดาลด้วยวิธีทางธรณีฟิสิกส์เพื่อสนับสนุนแผนบริหารจัดการน้ํา ในพื้นที่เขตเศรษฐกิจภาคอุตสาหกรรมและเกษตรภาคตะวันออกเฉียงเหนือ โดยมอบหมายให้กระทรวงทรัพยากรธรรมชาติและสิ่งแวดล้อมเป็นเจ้าภาพหลักร่วมกับกระทรวงเกษตรและสหกรณ์ในการดําเนินการ
ภายหลังการประชุม นายกรัฐมนตรีกล่าวมอบนโยบายตอนหนึ่งว่า ขอให้ใช้จ่ายงบประมาณอย่างเชื่อมโยงในกลุ่มจังหวัดให้เกิดประโยชน์สูงสุด เพื่อสร้างความมั่นคง มั่งคั่ง อย่างยั่งยืน สอดคล้องกับยุทธศาสตร์ของชาติทั้ง 6 ยุทธศาสตร์ ได้แก่ ด้านความมั่นคง สร้างความสามารถในการแข่งขัน เสริมสร้างศักยภาพคน สร้างโอกาสความเสมอภาคและเท่าเทียมทางสังคม สร้างการเติบโตบนคุณภาพชีวิตที่เป็นมิตรกับสิ่งแวดล้อม และปรับสมดุลพัฒนาระบบการบริหารจัดการภาครัฐ พร้อมกับขอให้ปรับแนวคิด แผนการดําเนินโครงการให้เป็นปัจจุบันทันต่อการเปลี่ยนแปลง เพื่อประสิทธิภาพและประโยชน์ของโครงการ
--------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ลอยกระทงให้ปลอดภัย ใช้โคมลอยได้มาตรฐาน มผช.
วันจันทร์ที่ 19 พฤศจิกายน 2561
ลอยกระทงให้ปลอดภัย ใช้โคมลอยได้มาตรฐาน มผช.
นายวันชัย พนมชัย รองเลขาธิการ รักษาราชการแทน เลขาธิการสํานักงานมาตรฐานผลิตภัณฑ์
อุตสาหกรรม เตือนประชาชนที่มีความประสงค์จะปล่อยโคมลอยในช่วงเทศกาลลอยกระทง ขอให้เลือกซื้อโคมลอยที่ได้มาตรฐานผลิตภัณฑ์ชุมชน (มผช.) เลขที่ 808/2552
สมอ. เตือนประชาชนเลือกใช้โคมลอยที่ได้มาตรฐาน มผช. ลดความเสี่ยงต่อการเกิดอัคคีภัย ในช่วงเทศกาลลอยกระทง
นายวันชัย พนมชัย รองเลขาธิการ รักษาราชการแทน เลขาธิการสํานักงานมาตรฐานผลิตภัณฑ์
อุตสาหกรรม เตือนประชาชนที่มีความประสงค์จะปล่อยโคมลอยในช่วงเทศกาลลอยกระทง ขอให้เลือกซื้อโคมลอยที่ได้มาตรฐานผลิตภัณฑ์ชุมชน (มผช.) เลขที่ 808/2552 เพื่อลดความเสี่ยงจากอันตรายที่จะเกิดขึ้น กรณีโคมลอยตกลงมาแล้วติดค้างสายไฟฟ้าแรงสูงทําให้เกิดไฟฟ้าลัดวงจรหรือไฟฟ้าดับได้ หรือการใช้เชื้อเพลิงในปริมาณมากเกินไป หากไฟลุกไหม้ที่ตัวโคมแล้วตกลงสู่หลังคาบ้าน พื้นที่ป่าไม้ เป็นเหตุให้เกิดเพลิงไหม้อาคารบ้านเรือน ไฟป่า ซึ่งเป็นอันตรายต่อชีวิตและทรัพย์สินของประชาชนและเกิดความสูญเสียทางทรัพยากร
โคมลอยที่ได้มาตรฐาน มผช. 808/2552 มีด้วยกัน 3 ขนาด คือ โคมลอยขนาดเล็ก ขนาดกลาง และขนาดใหญ่ ลักษณะโดยทั่วไป คือ ตัวโคมต้องใช้วัสดุและเชื้อเพลิงจากธรรมชาติ มีเส้นผ่านศูนย์กลางไม่เกิน 90 เซนติเมตร ความสูงไม่เกิน 140 เซนติเมตร ใช้กระดาษว่าวชนิดบาง หากต้องใช้ลวดโลหะสําหรับผูกติดเชื้อเพลิงให้ใช้ลวดอ่อนที่มีความยาวไม่เกิน 30 เซนติเมตรต่อเส้น และต้องพิมพ์คําเตือนในฉลากด้วยข้อความว่า “ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะปล่อย” “ห้ามใช้เชื้อเพลิงที่มีขนาดไม่เหมาะสมกับตัวโคม เพราะอาจเกิดอันตรายได้” นอกจากนี้ ยังได้กําหนดปริมาณเชื้อเพลิงของโคมลอยไว้ไม่เกิน 55 กรัม ใช้เวลาการเผาไหม้ไม่เกิน 8 นาที ซึ่งเหมาะสมกับระยะเวลาที่โคมลอยอยู่ในอากาศ
สมอ. ได้มอบหมายให้เจ้าหน้าที่ลงพื้นที่พบผู้ผลิตโคมลอยอย่างต่อเนื่อง เพื่อให้คําแนะนําในการผลิตให้ได้คุณภาพตามมาตรฐานที่กําหนด เมื่อประชาชนนําโคมลอยที่ได้มาตรฐานไปใช้ก็จะเกิดความปลอดภัย โดยปัจจุบันมีผู้ผลิตโคมลอยที่ได้รับใบอนุญาตให้แสดงเครื่องหมาย มผช. แล้ว จํานวน 2 ราย ได้แก่ นางอัมพร จันทร์ถา ได้รับการรับรองสําหรับโคมลอยขนาดเล็ก และนายจําลอง จันทร์ถา ได้รับการรับรองสําหรับโคมลอยขนาดกลางและขนาดใหญ่ ซึ่งทั้ง 2 รายเป็นผู้ผลิตโคมลอยในจังหวัดเชียงใหม่
รักษาราชการแทนเลขาธิการ สมอ. กล่าวเพิ่มเติมว่า ถึงแม้ว่าจะมีข้อสังเกตในการเลือกซื้อโคมลอยที่ปลอดภัยแล้ว การปล่อยโคมลอย ควรยึดถือปฏิบัติตามประกาศมาตรการป้องกันและการรักษาความปลอดภัย ของส่วนราชการในพื้นที่โดยเคร่งครัด เพื่อให้การปล่อยโคมลอยเป็นการสืบสานวัฒนธรรมที่สวยงาม และคงอยู่คู่กับเทศกาลแห่งความสุขของคนไทยตลอดไป
19 พฤศจิกายน 2561
รัฐบาลไทย-ข่าวทำเนียบรัฐบาล- วธ.เตรียมพร้อมบุคลากรเข้าสู่การปฏิรูประบบราชการ เปิดฝึกอบรมหลักสูตรพัฒนาประสิทธิภาพระดับหัวหน้าสู่การปฏิรูประบบราชการ 18-25 มิ.ย.นี้
วันพุธที่ 13 มิถุนายน 2561
วธ.เตรียมพร้อมบุคลากรเข้าสู่การปฏิรูประบบราชการ เปิดฝึกอบรมหลักสูตรพัฒนาประสิทธิภาพระดับหัวหน้าสู่การปฏิรูประบบราชการ 18-25 มิ.ย.นี้
วธ.เตรียมพร้อมบุคลากรเข้าสู่การปฏิรูประบบราชการ เปิดฝึกอบรมหลักสูตรพัฒนาประสิทธิภาพระดับหัวหน้าสู่การปฏิรูประบบราชการ 18-25 มิ.ย.นี้
นายกฤษศญพงษ์ศิริ ปลัดกระทรวงวัฒนธรรม กล่าวว่าจากนโยบายรัฐบาลและกระทรวงวัฒนธรรม (วธ.) ที่ให้ความสําคัญกับการขับเคลื่อนนโยบายและยุทธศาสตร์ในการบริหารส่วนราชการให้ทันต่อสถานการณ์และบริบทสังคม ดังนั้น วธ. จึงเห็นว่าข้าราชการต้องเป็นผู้ที่มีความรู้ความสามารถและมีสมรรถนะที่เหมาะสมในการบริหารงานและทรัพยากรทุกประเภทขององค์กรให้เกิดประสิทธิภาพทั้งในส่วนของคน (Man)วัสดุ (Material)เงิน (Money)และ การจัดการ (Management)โดยเฉพาะการจัดสรรงบประมาณรัฐบาลตามแนวทางการจัดทํางบประมาณโครงสร้างแผนงาน ตามยุทธศาสตร์ เพื่อการจัดการงบประมาณรายจ่ายประจําปีให้มีความสอดคล้องกับแนวทางการพัฒนาที่สําคัญของร่างกรอบยุทธศาสตร์ชาติ ระยะ 20 ปี (พ.ศ. 2560 - 2579) แผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 - 2564) กรอบแนวคิดการพัฒนาประเทศไปสู่ประเทศไทย 4.0 ตามนโยบายของรัฐบาล
ปลัด วธ. กล่าวต่อไปว่า สํานักงานปลัดกระทรวงวัฒนธรรมจึงมีแนวคิดในการเตรียมความพร้อมให้กับบุคลากรเพื่อรองรับนโยบายของรัฐบาลที่กระจายงบประมาณลงสู่พื้นที่ในลักษณะที่เป็นบูรณาการ 3 มิติ (Function/Agenda/Area)เน้นการทํางานแบบประชารัฐและเป็นไปตามความต้องการของประชาชนในพื้นที่เป็นหลักพร้อมทั้งเพิ่มประสิทธิภาพการปฏิบัติงานที่สนองต่อการปฏิรูประบบราชการจึงได้จัดทําโครงการฝึกอบรม หลักสูตรการพัฒนาประสิทธิภาพระดับหัวหน้าสู่การปฏิรูประบบราชการ เน้นการเขียนแผนงาน/โครงการซึ่งเป็นกลไกการขับเคลื่อนการดําเนินงานของราชการส่วนภูมิภาคให้บรรลุผลสําเร็จตามยุทธศาสตร์ที่ได้กําหนดไว้ให้บุคลากรในระดับหัวหน้างานมีการเพิ่มพูนความรู้ ทักษะ มีแนวคิด แสวงหาวิธีการใหม่ๆที่เชื่อมโยงและบูรณาการกับทุกภาคส่วนให้มีประสิทธิภาพและเกิดประโยชน์สูงสุดแก่ประชาชนโดยผู้ฝึกอบรมประเภทวิชาการ ระดับชํานาญการพิเศษ สังกัดสํานักงานวัฒนธรรมจังหวัดทั่วประเทศ ที่ผ่านเกณฑ์การพิจารณาคัดเลือกจํานวน 50 คน
ทั้งนี้ โครงการฝึกอบรม หลักสูตรการพัฒนาประสิทธิภาพระดับหัวหน้าสู่การปฏิรูประบบราชการ เปิดอบรมวันที่ 18-25 มิถุนายน 2561 สอบถามรายละเอียดได้ที่กลุ่มพัฒนาบุคลากรกองกลาง สํานักงานปลัดกระทรวงวัฒนธรรมโทร.0-2209-3587-9
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม ตรวจราชการรอบที่ 2 จังหวัดนครนายก พร้อมร่วมทำกิจกรรมจิตอาสาพิทักษ์ศาสนสถาน
วันพฤหัสบดีที่ 22 สิงหาคม 2562
หัวหน้าผู้ตรวจราชการกระทรวงอุตสาหกรรม ตรวจราชการรอบที่ 2 จังหวัดนครนายก พร้อมร่วมทํากิจกรรมจิตอาสาพิทักษ์ศาสนสถาน
นายจุลพงษ์  ทวีศรี  หัวหน้าผู้ตรวจราชการกระทรวงอุตสาหกรรม ตรวจราชการประจําปีงบประมาณ 2562 รอบที่ 2 ณ สํานักงานอุตสาหกรรมจังหวัดนครนายก
เมื่อวันที่ 21 สิงหาคม 2562 นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ตรวจราชการประจําปีงบประมาณ 2562 รอบที่ 2 ณ สํานักงานอุตสาหกรรมจังหวัดนครนายก โดยมีนางสาวกาญจนา ทัพป้อม อุตสาหกรรมจังหวัดนครนายก พร้อมด้วยเจ้าหน้าที่ รายงานผลการปฏิบัติงาน รวมทั้งปัญหาอุปสรรคที่ดําเนินการตลอดปีงบประมาณ 2562
จากนั้นหัวหน้าผู้ตรวจราชการฯ พร้อมด้วยข้าราชการ เจ้าหน้าที่สํานักงานอุตสาหกรรมจังหวัดนครนายก สํานักงานพลังงานจังหวัดนครนายก และพนักงานบริษัท บริษัท ไทยซัมมิท โกลด์ เพรส จํากัด สาขา 1
เดินทางไปที่วัดใหญ่ทักขิณาราม หรือวัดใหญ่ลาว ซึ่งเป็นวัดที่สร้างขึ้นตั้งแต่ปี 2323 เพื่อร่วมกันทําความสะอาดภายในบริเวณวัด ตรวจสอบอุปกรณ์ไฟฟ้า และเปลี่ยนอุปกรณ์ที่ชํารุดให้สามารถใช้งานได้อย่างปกติและปลอดภัย เพื่อเสริมสร้างความปลอดภัยและลดความเสี่ยงที่อาจก่อให้เกิดอัคคีภัยจากระบบไฟฟ้าอาคารภายใต้กิจกรรมในโครงการ “จิตอาสาพิทักษ์ศาสนสถาน” 5,313 แห่งทั่วประเทศของกระทรวงอุตสาหกรรม #กระทรวงอุตสาหกรรม #จิตอาสาพิทักษ์ศาสนสถาน
รัฐบาลไทย-ข่าวทำเนียบรัฐบาล-หากติดเชื้อไวรัสโควิด-19 แต่รักษาจนหายแล้ว จะมีโอกาสกลับมาติดเชื้อซ้ำหรือไม่?
วันอังคารที่ 17 มีนาคม 2563
หากติดเชื้อไวรัสโควิด-19 แต่รักษาจนหายแล้ว จะมีโอกาสกลับมาติดเชื้อซ้ําหรือไม่?
เคยติดเชื้อแล้วจะติดซ้ําอีกหรือเปล่า
Q: หากติดเชื้อไวรัส COVID-19 จนรักษาหายแล้ว สามารถกลับมาเป็นอีกได้หรือไม่ ??
A: โดยหลักการทางไวรัสวิทยาแล้ว ในโคโรนาไวรัส การเป็นแล้วควรจะมีภูมิต้านทานที่ใช้ในการป้องกันไม่ให้โรคนี้กลับมาเป็นใหม่ได้ แต่ต้องมีการศึกษาในระยะต่อไปว่าตัวไวรัส จะมีการเปลี่ยนแปลงพันธุกรรมเหมือนเช่นในกรณีไข้หวัดใหญ่ที่สามารถเป็นแล้วเป็นอีกได้ เนื่องจากสายพันธุ์ของไข้หวัดใหญ่ มีการเปลี่ยนแปลงอยู่ทุกปี แต่สําหรับ COVID-19 ขณะนี้ยังไม่เห็นพฤติกรรมของไวรัสนี้ เป็นแบบไข้หวัดใหญ่แต่อย่างใด
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยภาครัฐเชิญชวนประชาชนร่วมจัดกิจกรรมรณรงค์การกำจัดผักตบชวาพร้อมกันทั่วประเทศ 4 ธันวาคมนี้
วันอังคารที่ 29 พฤศจิกายน 2559
ผู้ช่วยโฆษกฯ เผยภาครัฐเชิญชวนประชาชนร่วมจัดกิจกรรมรณรงค์การกําจัดผักตบชวาพร้อมกันทั่วประเทศ 4 ธันวาคมนี้
พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี  เผยภาครัฐเชิญชวนประชาชนร่วมจัดกิจกรรมรณรงค์การกําจัดผักตบชวาพร้อมกันทั่วประเทศ 4 ธันวาคมนี้
วันนี้ (29 พ.ย. 59) เวลา 13.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่ พลเอก ประวิตร วงษ์สุวรรณ รองนายกรัฐมนตรี ได้รายงานที่ประชุม ครม. ให้รับทราบเกี่ยวกับการแก้ไขปัญหาผักตบชวาที่มีเป็นจํานวนมากถึง 6 ล้านตันว่า ตั้งแต่กรมโยธาธิการและผังเมือง กระทรวงมหาดไทย ดําเนินการแก้ไขปัญหาดังกล่าว ทําให้สามารถกําจัดผักตบชวาได้ประมาณ 2 ล้านตัน อย่างไรก็ตามเพื่อให้การแก้ไขปัญหาดังกล่าวเกิดผลในทางปฏิบัติอย่างยั่งยืนจึงได้มีการจัดตั้งระบบโครงสร้างของคณะกรรมการในระดับนโยบายคณะกรรมการขับเคลื่อนและคณะปฏิบัติการ รวมทั้งสํารวจและจัดทําแผนปฏิบัติงาน ซึ่งจากผลการสํารวจล่าสุดพบว่ามีผักตบชวาจํานวนมากถึง 6,200,000 ตัน โดยระยะเวลาในการดําเนินการเริ่มตั้งแต่เดือนตุลาคม 2559 – เดือนมีนาคม 2560 ทั้งนี้จะมีการแบ่งพื้นที่และหน่วยงานรับผิดชอบการดําเนินงานแบบบูรณาการทั้งในระดับแม่น้ําสายหลักและแม่น้ําสายรอง รวมถึงแหล่งน้ําปิด กําหนดมาตรการในการกําจัดหรือเก็บใหญ่และมาตรการป้องกันหรือเก็บเล็ก โดยจัดกิจกรรมร่วมรณรงค์ดูแลรักษาแหล่งน้ํา การนําผักตบชวาไปใช้ประโยชน์ สนับสนุนอุปกรณ์ เช่น เรือท้องแบนและเครื่องย่อยผักตบชวา เป็นต้น
สําหรับปัญหาและอุปสรรของการจัดเก็บผักตบชวา ได้แก่ 1) เครื่องมือ เครื่องจักร และกําลังพลไม่เพียงพอ 2) การหาสถานที่ทิ้งผักตบชวา 3) การขยายพันธุ์อย่างรวดเร็วของผักตบชวา ตลอดจนความร่วมมือจากประชาชน เป็นต้น ทั้งนี้ทางภาครัฐต้องการให้ภาคประชาชนได้เข้ามามีส่วนร่วมในการกําจัดผักตบชวามากขึ้น จึงได้กําหนดจัดกิจกรรมรณรงค์การกําจัดผักตบชวาพร้อมกันทั่วประเทศในวันที่ 4 ธันวาคม ซึ่งตรงกับเป็นวันสิ่งแวดล้อมไทย โดยจะดําเนินโครงการบริเวณวัดบางไผ่นารถ ตําบลบางไทรป่า อําเภอบางเลน จังหวัดนครปฐม
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีกล่าวคำปราศรัย “วันต่อต้านยาเสพติดโลก” ปี 2563  ชูแนวคิด “พื้นที่ปลอดภัย คนรุ่นใหม่ไม่ใช้ยาเสพติด” เพื่อสังคมไทยปลอดภัยจากยาเสพติดอย่างยั่งยืน
วันศุกร์ที่ 26 มิถุนายน 2563
นายกรัฐมนตรีกล่าวคําปราศรัย “วันต่อต้านยาเสพติดโลก” ปี 2563  ชูแนวคิด “พื้นที่ปลอดภัย คนรุ่นใหม่ไม่ใช้ยาเสพติด” เพื่อสังคมไทยปลอดภัยจากยาเสพติดอย่างยั่งยืน
นายกรัฐมนตรีกล่าวคําปราศรัย “วันต่อต้านยาเสพติดโลก” ปี 2563  ชูแนวคิด “พื้นที่ปลอดภัย คนรุ่นใหม่ไม่ใช้ยาเสพติด” เพื่อสังคมไทยปลอดภัยจากยาเสพติดอย่างยั่งยืน
วันนี้ (26 มิถุนายน 2563) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวคําปราศรัย เนื่องในโอกาส “วันต่อต้านยาเสพติดโลก” ประจําปี 2563 ดังนี้
นายกรัฐมนตรีกล่าวว่า องค์การสหประชาชาติได้กําหนดให้วันที่ 26 มิถุนายน ของทุกปี เป็นวันต่อต้านยาเสพติดโลก ประเทศไทยในฐานะที่เป็นประเทศสมาชิก ได้ประกาศเจตนารมณ์ร่วมกับประชาคมโลก เพื่อรณรงค์ต่อต้านยาเสพติดทุกชนิดอย่างจริงจังและต่อเนื่อง ที่ผ่านมารัฐบาลได้ดําเนินมาตรการป้องกันและปราบปรามยาเสพติดแบบครบวงจร ทั้งการสกัดกั้น การนําเข้าวัตถุดิบ และการส่งออกยาเสพติด เน้นการสืบสวน สอบสวนทางการเงิน ขยายผลสู่การยึดทรัพย์ สามารถจับกุมผู้ค้าและยึดยาเสพติดได้เป็นจํานวนมาก ซึ่งต้องขอขอบคุณพี่น้องประชาชนและเจ้าหน้าที่ทุกท่านที่ทํางานอย่างทุ่มเท เพื่อให้ปัญหายาเสพติดหมดไปจากประเทศไทย
นายกรัฐมนตรียังกล่าวว่า ความสําเร็จของการแก้ไขปัญหายาเสพติดนั้น ประชาชนในพื้นที่ถือเป็นกําลังสําคัญยิ่ง รัฐบาลยังคงเน้นเรื่องการมีส่วนร่วม มีกลไกขับเคลื่อนในพื้นที่ทุกระดับ ตลอดจนการรณรงค์ให้ประชาชน เด็ก และเยาวชน เข้าใจถึงพิษภัยของยาเสพติด ภายใต้แนวคิด “พื้นที่ปลอดภัย คนรุ่นใหม่ไม่ใช้ยาเสพติด” เพื่อให้สังคมไทยปลอดภัยจากยาเสพติดอย่างยั่งยืน และเนื่องในโอกาสวันต่อต้านยาเสพติดโลก ประจําปีพุทธศักราช 2563 ขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งเดชะพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ได้โปรดดลบัลดาลประทานพรให้พี่น้องประชาชนชาวไทยทุกท่าน ประสบแต่ความสุข ความเจริญ มีกําลังกาย กําลังใจที่เข้มแข็ง เพื่อร่วมกันพัฒนาประเทศไทย ให้มีความเจริญก้าวหน้าสืบไป
....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส. นำผู้บริหาร ข้าราชการ ร่วมพิธีทำบุญตักบาตรฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่ ๒๘ กรกฎาค
วันจันทร์ที่ 3 สิงหาคม 2563
รมว.ทส. นําผู้บริหาร ข้าราชการ ร่วมพิธีทําบุญตักบาตรฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่ ๒๘ กรกฎาค
รมว.ทส. นําผู้บริหาร ข้าราชการ ร่วมพิธีทําบุญตักบาตรฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่ ๒๘ กรกฎาคม ๒๕๖๓
รมว.ทส. นําผู้บริหาร ข้าราชการ ร่วมพิธีทําบุญตักบาตรฯ และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่ ๒๘ กรกฎาคม ๒๕๖๓
วันที่ 28 กรกฎาคม 2563 เวลา 07.00 น. ณ บริเวณท้องสนามหลวง นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และภริยา พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําผู้บริหารระดับสูงของกระทรวงฯ ร่วมพิธีทําบุญตักบาตรข้าวสารอาหารแห้ง สมเด็จพระราชาคณะ พระราชาคณะ และพระสงฆ์ จํานวน ๖๙ รูป ถวายเป็นพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่ ๒๘ กรกฎาคม ๒๕๖๓
จากนั้นในเวลาประมาณ ๐๘.๐๐ น. ได้ร่วมพิธีถวายถวายสัตย์ปฏิญาณเพื่อเป็นข้าราชการที่ดีและพลังของแผ่นดิน โดยมี พลเอก ประยุทธ์ จันทร์โอชา นายกรัฐมนตรี พร้อมภริยา เป็นประธานในพิธีนําประธานรัฐสภา ประธานศาลฎีกา ประธานองค์กรอิสระตามรัฐธรรมนูญ คณะรัฐมนตรีและผู้เข้าร่วมพิธี ถวายความเคารพพระบรมฉายาลักษณ์ เปิดกรวยกระทงดอกไม้ถวายราชสักการะหน้าพระบรมฉายาลักษณ์พระบาทสมเด็จพระเจ้าอยู่หัว กราบบังคมทูลถวายพระพรชัยมงคล และกล่าวนําถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เพื่อเฉลิมพระเกียรติ แสดงความจงรักภักดี และสํานึกในพระมหากรุณาธิคุณอันหาที่สุดมิได้
หลังจากเสร็จพิธีฯ รัฐมนตรีว่าการกระทรวงทรัพยากรธรรมชาติและสิ่งแวดล้อม และภริยา พร้อมด้วยปลัดกระทรวงฯ ได้เดินทางไปยังพระบรมมหาราชวัง นําคณะผู้บริหารระดับสูง หัวหน้าส่วนราชการระดับกรม รัฐวิสาหกิจ และองค์การมหาชนในสังกัด ลงนามถวายพระพรชัยมงคลพระบาทสมเด็จพระเจ้าอยู่หัว “ขอพระองค์ทรงพระเจริญยิ่งยืนนาน” ณ ห้องแดง อาคารหน่วยราชการในพระองค์ และศาลา สหทัยสมาคมในพระบรมมหาราชวัง
รัฐบาลไทย-ข่าวทำเนียบรัฐบาล-รอง นรม.สมคิดฯ พร้อมด้วย รมต.อุตตม ตรวจเยี่ยม ธพว. เร่งมาตรการความช่วยเหลือผู้ประกอบการเอสเอ็มอี
วันศุกร์ที่ 7 ธันวาคม 2561
รอง นรม.สมคิดฯ พร้อมด้วย รมต.อุตตม ตรวจเยี่ยม ธพว. เร่งมาตรการความช่วยเหลือผู้ประกอบการเอสเอ็มอี
นายสมคิด จาตุศรีพิทักษ์ รองนายกรัฐมนตรี พร้อมด้วยนายอุตตม สาวนายน รัฐมนตรีว่าการกระทรวงอุตสาหกรรม ตรวจเยี่ยมธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.)
วันนี้ ( 6 ธ.ค. 61 ) นายสมคิด จาตุศรีพิทักษ์ รองนายกรัฐมนตรี พร้อมด้วยนายอุตตม สาวนายน รัฐมนตรีว่าการกระทรวงอุตสาหกรรม ตรวจเยี่ยมธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) โดยมีนายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ให้การต้อนรับ และมีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม และนายพสุ โลหารชุน ปลัดกระทรวงอุตสาหกรรม ร่วมด้วย
การตรวจเยี่ยมครั้งนี้เพื่อเร่งรัดมาตรการความช่วยเหลือผู้ประกอบการเอสเอ็มอี เพื่อมอบเป็นของขวัญปีใหม่จากรัฐบาลถึงผู้ประกอบการเอสเอ็มอีทั่วประเทศ โดยจะแบ่งเป็น 2 มาตรการ คือ1.การช่วยเหลือกลุ่มธุรกิจที่สะดุดแต่ยังไปต่อได้ ซึ่งจะมีการเติมเงินทุนส่วนหนึ่งไปเริ่มต้นธุรกิจใหม่ และ 2.กลุ่มร้านค้าส่งค้าปลีกร้านโชห่วยเล็กๆ ร้านธงฟ้าในชุมชน ร้านสินค้าเกษตร เป็นต้น ที่ต้องการเงินทุนหมุนเวียนเพื่อสั่งซื้อสินค้าเข้าร้านในช่วงเทศกาลปีใหม่ โดยทั้ง 2 กลุ่มถือเป็นตัวขับเคลื่อนเศรษฐกิจชุมชนที่สําคัญที่รัฐบาลจะช่วยเหลือดูแลอย่างเต็มที่
รัฐบาลไทย-ข่าวทำเนียบรัฐบาล-นายกรัฐมนตรีพร้อมคณะรัฐมนตรีตักบาตรรับรุ่งอรุณแห่งความสุขร่วมกับประชาชนชาวสุโขทัย
วันอังคารที่ 26 ธันวาคม 2560
นายกรัฐมนตรีพร้อมคณะรัฐมนตรีตักบาตรรับรุ่งอรุณแห่งความสุขร่วมกับประชาชนชาวสุโขทัย
นายกรัฐมนตรีพร้อมคณะรัฐมนตรีตักบาตรรับรุ่งอรุณแห่งความสุขร่วมกับประชาชนชาวสุโขทัย
วันนี้ (26 ธันวาคม 2560) เวลา 07.00 น. ณ บริเวณหน้าวัดมหาธาตุ อุทยานประวัติศาสตร์สุโขทัย ตําบลเมืองเก่า อําเภอเมือง จังหวัดสุโขทัย พลเอก ประยุทธ์ จันทร์โอชา นายกรัฐมนตรีพร้อมด้วยคณะรัฐมนตรี หัวหน้าส่วนราชการตักบาตรรับรุ่งอรุณแห่งความสุขร่วมกับประชาชนชาวสุโขทัย จากนั้น นายกรัฐมนตรีถ่ายภาพร่วมกับคณะรัฐมนตรีบริเวณหน้าวัดมหาธาตุ ก่อนจะเดินทางเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 4/2560 ณ ห้องประชุมอาคารวรรณกลาง สถาบันการพลศึกษาวิทยาลัยเขตสุโขทัย
--------------------------------------------------